Държавен вестник, бр. 100, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  100
6. осигуряват възможността за проверка 
и установяване до кои органи са били или 
могат да бъдат изпратени или предоставени 
личните данни чрез използване на комуни­
кационно оборудване за данни – контрол на 
комуникациите;
7. предотвратяват неоторизирано четене, 
копиране, промяна или изтриване на лични 
данни при трансфер на лични данни или 
превозване на носители на данни – контрол 
при транспортиране;
8. осигуряват правилното функциониране 
на системата, докладване на появата на грешки 
във функциите (надеждност) и гарантират, че 
съхранените данни не могат да бъдат повредени 
чрез неправилно функциониране на системата.
(2) Обработващият лични данни взема 
мерки за гарантиране на надеждност при 
обработването, като осъществява техничес­
ки и организационни мерки за защита на 
личните данни.
Г л а в а  п е т а
КОНТРОЛ ПРИ ОБРАБОТВАНЕ НА ЛИЧ­
НИТЕ ДАННИ
Чл. 31. (1) Контролът върху дейностите по 
обработка на лични данни се осъществява от:
1. министъра на отбраната или оправомо­
щено от него лице;
2. ръководителите на съответната структу­
ра, командващите/командирите/началниците 
на командването (щабовете), на самостоятел­
ните военни формирования и на структурите на 
пряко подчинение на министъра на отбраната.
(2) Органите по ал. 1 извършват плано­
ви и внезапни проверки за установяване на 
спазването на необходимите технически и 
организационни мерки по защита на лични­
те данни, както и периодични проверки на 
качеството на обработваните лични данни.
(3) При констатирани несъответствия или 
нарушения контролните органи представят 
на министъра на отбраната или оправомо­
щените лица за утвърждаване предписания 
и срок за отстраняване на несъответствията 
или нарушенията.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Обработващ лични данни“ е военнослу­
жещ или цивилен служител, който обработва 
(администрира) лични данни на основание 
изискванията на длъжността по длъжностно 
разписание, длъжностната характеристика, 
писмен договор или заповед за назначаване 
за обработването им съобразно изискванията 
на тази наредба.
2. „Обработка на лични данни“ е всяко 
действие или съвкупност от действия, кои­
то могат да се извършват по отношение на 
личните данни с автоматизирани или други 
средства, като събиране, записване, органи­
зиране, съхраняване, адаптиране или измене­
ние, възстановяване, консултиране, употреба, 
разкриване чрез предаване, разпространяване, 
предоставяне, актуализиране или комбинира­
не, блокиране, заличаване или унищожаване.
3. „Актуализация на лични данни“ пред­
ставлява допълнение или изменение на съ­
ществуваща информация в Регистъра на 
военнослужещите.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Наредбата се издава на основание 
чл. 329, ал. 7 от Закона за отбраната и въоръ­
жените сили на Република България. 
§ 3. Ръководителите на съответната струк­
тура, командващите/командирите/начал­
ниците на командването (щабовете), на 
самостоятелните военни формирования и 
на структурите на пряко подчинение на ми­
нистъра на отбраната, в чието длъжностно 
разписание няма длъжности по обработката 
на лични данни, със своя заповед определят 
длъжностите, на които се възлагат тези за­
дължения. Допълнителните задължения се 
изписват в длъжностните характеристики.
§ 4. Тази наредба не се отнася за службите 
„Военна полиция“ и „Военна информация“.
 Министър: А. Ангелов
10368